Narodna skupština
20081023

Mora javnost u Srbiji da zna: ovo osuđuju sve političke stranke, samo Boris Tadić (ne cela DS, samo Boris Tadić) kaže: neka ih, treba da pritiskaju radikale i nacionalno osvešćeni deo populacije u Srbiji i treba da služe kao sredstvo pritiska prema tajkunima. Zapamtite, ovde nema ideologije. Finansiraju jedni tajkuni da se stisnu drugi tajkuni. Kad se oni dovoljno budu stisli, onda će ti drugi tajkuni da plate, da ne bi bilo daljeg stiskanja. Ako uđu u parlament, biće dobro jer će moći to da legalizuju, a neki vrapčići pričaju da je to rađeno nekoliko poslednjih godina od strane onih koji su pre nekoliko dana napravili stranku koja nije učestvovala na izborima. Mi svi znamo da se radi o građanima, manje ili više uzornim, ovi novi što dolaze verovatno uzorni, a ovi što prave sa korenom, oni nisu uzorni. Gospođo Đukić-Dejanović, da li vi možete da zamislite situaciju da uzmete iz Gradskog odbora SPS Kragujevac laptop, pa onda izađete iz stranke, a laptop se vodi kao vlasništvo vašeg opštinskog odbora? Da li biste vi vratili taj laptop?